ລັດຖະບານຊີເຣຍ ເຕັມໃຈຈະເຈລະຈາກັບ ຝ່າຍຄ້ານທີ່ປະກອບອາວຸດ (ສະໄລດ໌)
ລັດຖະມົນຕີ​ຕ່າງປະ​ເທດຊີ​ເຣຍ ທ່ານ Walid al-Moallem ກ່າວ​ວ່າ ຊີ​ເຣຍ​ແມ່ນ​ເປີດກ້ວາງ​ ຕໍ່ການ​ສົນທະນາ​ກັບ​ ພວກ​ທີ່​ຢາກ​ເຂົ້າ​ຮ່ວມ.
ລັດຖະບານຊີເຣຍ ກ່າວວ່າ ຕົນພ້ອມແລ້ວທີ່ຈະເຈລະຈາ ກັບຝ່າຍປະກອບອາວຸດ ທີ່ຕໍ່ຕ້ານປະທານາທິບໍດີ Bashar al-Assad ນັ້ນ ລັດຖະມົນຕີຕ່າງປະເທດຊີເຣຍ ທ່ານ Walid al-Moallem ກ່າວໃນວັນຈັນ ມື້ນີ້ ທີ່ກຸງມົສກູວ່າ ຊີເຣຍແມ່ນເປີດກ້ວາງຕໍ່ ການສົນທະນາກັບພວກທີ່ຢາກເຂົ້າຮ່ວມ ທ່ານ Walid al-Moallem ກໍາລັງປະຊຸມກັບ ລັດຖະມົນຕີຕ່າງ ປະເທດຣັດເຊຍ ທ່ານ Sergei Lavrov ຜູ້ທີ່ກ່າວໃນວັນອາທິດ ແລ້ວນີ້ວ່າ ບໍ່ມີການແກ້ໄຂທາງທະຫານຕໍ່ວິກິດການຂອງຊີເຣຍ ແລະວ່າ ການສູ້ລົບກັນຕໍ່ໄປລະຫວ່າງຝ່າຍຕໍ່ຕ້ານແລະກໍາລັງ ລັດຖະບານນັ້ນ ມີແຕ່ຈະນໍາໄປສູ່ “ຄວາມພິນາດທັງສອງຝ່າຍ ” ບັນດານັກເຄື່ອນໄຫວຝ່າຍຄ້ານຊີເຣຍ ລາຍງານວ່າ ເຮືອບິນລັດຖະບານໄດ້ທໍາການໂຈມ ຕີເຂດຂອງຝ່າຍຕໍ່ຕ້ານໃນ ກຸງ Damascas ແລະ ເມືອງ Aleppo ໃນວັນອາທິດວານນີ້ ພວກນັກເຄື່ອນໄຫວ ໄດ້ນໍາເອົາຮູບວີດີໂອ ລົງເຜີຍແຜ່ທາງອິນເຕີແນັດ ເພື່ອສະແດງໃຫ້ເຫັນພາບຫລັງຈາກການໂຈມຕີທາງອາກາດ ໃສ່ທີ່ໝັ້ນຂອງຝ່າຍຕໍ່ຕ້ານ ຢູ່ໃນເຂດຊານເມືອງກໍ້າ ຕາເວັນອອກຂອງ Damascus ແລະເຂດ Ezaz ທີ່ເປັນຊານເມືອງ Aleppo ຍັງບໍ່ທັນມີ ລາຍງານ ກ່ຽວກັບການບາດເຈັບແລະເສຍຊີວິດ ໃນທັນທີນີ້ເທື່ອ